**ПРВА ПОМОЋ**

**План и програм основног оспособљавања за запослене**

**у трајању од 6 школских часова**

На обуци из прве помоћи стећи ћете потребна знања и вештине које Вама и Вашим радницима и пријатељима могу спасити живот. Зато је потребно одслушати и научити:

|  |  |
| --- | --- |
| **ПРЕДАВАЊА** | **ОПИС** |
| **Прва помоћ – појам и значај** | Упознаћете се са: - појмом, основним циљевима и принципима прве помоћи,- законским и етичким основама за пружање прве помоћи  |
| **Поступак на месту несреће** | Научићете: - пет основних корака које је потребно предузети на месту несреће, - начином упућивања и садржајем позива хитним службама.  |
| **Садржај зидног ормарића или преносиве торбе** | Упознаћете се са:- материјалом и средствима за пружање прве помоћи који чине садржај зидног ормарића или преносиве торбе и са сврхом њихове примене. |
| **Процена стања повређеног и утврђивање животне угрожености**  | Научићете да: - извршите елементарну процену стања свести и дисања повређеног, - узмете основне податке о начину повређивања и главним тегобама повређеног.  |
| **Поступак са особом без свести** | Научићете да: - изведете основне кораке у процени стања свести, - обезбедите проходност дисајних путева особи без свести, одговарајућим мерама и поступцима, - опишете опште мере у оквиру неге особе у бесвесном стању, које се примењују до доласка хитне медицинске помоћи. |
| **Поступак са особом без свести и дисања - основне мере кардиопулмоналне реанимације** | Упознаћете се са: - најчешћим разлозима наглог срчаног застоја и мерама прве помоћи који се примењују у том случају. Бићете оспособљени да: - установите одсуство свести и дисања и изведете основни поступак оживљавања код одрасле особе. |
| **Прва помоћ код крварења** | Упознаћете се са: - основном поделом крварења према месту истицања,  - главним ризицима и последицама крварења. Бићете оспособљени да изведете: - поступак привременог заустављања јаког спољашњег крварења (нпр. посекотина на руци или нози, рана на челу; крварење из носа), - поступак са особом која има унутрашње крварење. |
| **Нагло настале здравствене тегобе и прва помоћ** | Упознаћете се са: - мерама прве помоћи код особе са срчаним тегобома (бол у грудима), - мерама прве помоћи код особе са дисајним тегобама, - мерама прве помоћи код особе са несвестицом и краткотрајним губитком свести. |

Поред Основне обуке из прве помоћи, Црвени крст Крагујевца организује и обуке **напредног оспособљавања** за запослене у трајању од 12 школских часова.

У зависности од делатности вашег предузећа као и повећаног ризика на радним местима, напредним оспособљавањем стичете додатно знање у вези са: механичким, хемијским штетностима на раду, као и раду на отвореном и изложености штетним климатским условима, раду са децом, раду у области спорта и административним пословима (насиље према лицима која раде на шалтерима, са странкама, новцем и сл.)